 Ugu horrayn, maadaama Libya ka waddan ahaan maamulkiisu adkaa, waxaa si xad dhaaf ah ugu baahsanaa Musuqa, Gabar Soomaaliyeed oo wadankaa daganeed oo magaceeda u ahaa: Muna Cabdi, ayaa suuragalisay in dad badan oo Xabsiyada ku jiray ka siidaysay, ka dib markii ay xiriir la samaysay qaar ka mid ah saraakiisha ciidanka, gaar ahaan kuwooda qaabilsan soo galootiga iyo xabsiyada, dabcan hawsha gabadhu qabatay ma ahayn bilaash, oo waxaa la socotay in dadka la sii daynayo ay bixin jireen khidmad aan sidaa u badnayn, oo dabcan inteeda badan ay qaadan jireen Saraakiisha ciidanka Libyanka ah. 